SL Uradni list Evropske unije C 156/6

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči majhnim in srednje velikim podjetjem, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2009/C 156/06

Št. pomoči: XA 387/08

Država članica: Nizozemska

Regija: De provincies Groningen en Drenthe

Naziv sheme pomoči ali ime podjetja, ki prejme individualno pomoč: Provinciale Agrarische bedrijfsverplaatsings regelingen, zie onder rechtsgrondslag voor de exacte benamingen.

Pravna podlaga:

— Wet inrichting landelijk gebied;

— Provinciewet;

— Wet inkomstenbelasting 2001, art. 3.54;

— naslednje pokrajinske določbe: Provinca Ime sheme Groningen Programma landelijk gebied PMJP 2007-2013 Groningen; deel 3 kader voor subsidies en overeenkomsten; paragraaf 9.3 Beleidsregel Verplaatsing Grondgebonden Agrarische Bedrijven Drenthe Provinciaal Meerjarenprogramma Drenthe, deel 3 subsidiegids, 2. subsidies voor natuur, verwerving EHS, Agrarische bedrijfsverplaatsingen

Načrtovani letni izdatki po shemi (v milijonih EUR):

Provinca 2008 2009 2010 2011 2012 2013 Skupaj (1) Groningen 0,5 0,5 0,5 0,5 0,5 0,5 3 Drenthe 0,8 0,8 0,8 0,8 0,8 0,8 Največ 4,8

Največja intenzivnost pomoči: V skladu s členom 6 Uredbe Komisije (ES) št. 1857/2006 se pomoč dodeli kmetijskim gospodarstvom z zemljišči:

Podjetniki, ki zaradi premestitve svoje podjetje likvidirajo, morajo plačati davek na skrite rezerve in podobna sredstva (starega) podjetja. Za podjetnike predstavlja ta davek strošek, ki je neposredno in neločljivo povezan s premestitvijo njihovega podjetja. Po shemi pomoči se pomoč odobri v višini do 100 % dejanskih nastalih stroškov, s čimer se izpolnijo določbe člena 6(2) Uredbe (ES) št. 1857/2006.

Stroški za premestitev (v točki a) pokrivajo:

dejanske stroške za premestitev (kot so stroški premestitve sredstev in živali na novo lokacijo);

notarske in katastrske stroške;

davek na prenos, ki se vplača v zvezi s premestitvijo;

stroške svetovanja v zvezi s premestitvijo (kot so plačila nepremičninskim posrednikom in računovodjem).

Investicijski stroški za premestitev (v točki b) zajemajo:

investicijske stroške v zvezi s kmetijskimi poslopji in objekti na novi lokaciji;

splošne stroške (svetovalnih) storitev, kot so plačila arhitektom, inženirjem in svetovalcem ter stroške za študije izvedljivosti premestitve. Pravni stroški (za dovoljenja, spremembe prostorskega načrta, postopke iz člena 19, potrdila o zelenih površinah itd.) se ne krijejo.

Nadomestilo v točkah b in c se izračuna na podlagi običajne tržne vrednosti. Zneski pomoči do 40 % morebitne pozitivne razlike med običajno tržno vrednostjo opuščene lokacije in pripadajočih poslopij ter vsoto naslednjih stroškov:

običajna tržna vrednost nove lokacije kmetije in pripadajočih poslopij ter

vse investicije v zvezi z gradnjo, modernizacijo, nadomestitvijo in/ali širitvijo novih kmetijskih poslopij.

Datum začetka izvajanja: Shema se začne izvajati po objavi v Uradnem listu Evropske unije, kakor je določeno v členu 18(1) Uredbe Komisije (ES) št. 1857/2006, ali po objavi odloka o pričetku veljavnosti odloka z dne 3. septembra 2007 o spremembi Odloka o izvajanju davka na dohodek (Uitvoeringsbesluit inkomstenbelasting) 2001, Stb. 2007, 328.

Trajanje sheme: Do 31. decembra 2013.

Cilj pomoči: Premestitev – v javnem interesu – kmetijskih gospodarstev z dobrimi možnostmi, kjer je kmetijsko zemljišče potrebno za izboljšanje prostorske ureditve ali kmetijske strukture, narave, pokrajine, vode ali okolja.

Zadevni gospodarski sektorji: Vsa kmetijska podjetja, ki se ukvarjajo s primarno proizvodnjo izdelkov iz Priloge I k Pogodbi ES.

Naziv in naslov organa, ki dodeli pomoč:

Provinca Naslov Groningen Postbus 610, 9700 AP Groningen Drenthe Postbus 122, 9400 AC Assen

Spletni strani:

Provinca Spletna stran Groningen http://www.provinciegroningen.nl/boa/documenten/boerderijverplaatsingr0901.pdf Drenthe www.provincie.drenthe.nl/actueel/bekendmakingen/?ActItmIdt=12790

Drugi podatki: Ukrep 125 Programa za razvoj podeželja za obdobje 2007–2013 se nanaša na možnost subvencioniranja premestitve podjetij. Province so se odločile, da ne izkoristijo te možnosti, ker navedeni ukrep nudi možnost subvencije samo v zvezi z zmanjševanjem emisij in kopičenja amoniaka, medtem ko je za učinkovito doseganje nacionalnih in pokrajinskih političnih ciljev v zvezi z naravo, vodo ter kmetijskimi strukturami potreben širši pristop subvencijske sheme.

Št. pomoči: XA 442/08

Država članica: Španija

Regija: Castilla-La Mancha

Naziv sheme pomoči: Ayudas para la realización de auditorías, análisis y estudios

Pravna podlaga: Convocatorias de ayudas para las cooperativas agrarias

Orden de 8.6.2000 de la Consejería de Agricultura y Medio Ambiente por la que se establecen los programas de fomento de la calidad agroalimentaria en Castilla-La Mancha (FOCAL 2000) programa 1 cooperativismo agrario

Orden de de la Consejería de Agricultura y Desarrollo Rural, por la que se aprueban las bases reguladoras de las ayudas para la mejora de las estructuras asociativas agrarias en Castilla-La Mancha y se convocan dichas ayudas para el año 2009.

Načrtovani letni izdatki po shemi ali skupni znesek individualne pomoči, dodeljene podjetju: skupni znesek v višini 20 000 EUR

Največja intenzivnost pomoči: 50 % upravičenih stroškov:

Izdatki za plačilo računov zunanjih podjetij, ki izvajajo revizije, analize ali študije ali ki uvajajo standarde kakovosti.

V primeru sodelovanja na razstavah, sejmih ali tekmovanjih so do financiranja iz pomoči upravičeni stroški sodelovanja in stroški objav ter najema instalacij.

Datum začetka izvajanja: od datuma objave številke vpisa zahtevka za izvzetje na spletni strani generalnega direktorata Komisije za kmetijstvo in razvoj podeželja

Trajanje programa ali posamične pomoči: do 31. decembra 2013

Cilj pomoči: Tehnična pomoč (člen 15 Uredbe (ES) št. 1857/2006) in proizvodnja kakovostnih kmetijskih proizvodov (člen 14 Uredbe (ES) št. 1857/2006)

Zadevni gospodarski sektorji: kmetijstvo, živinoreja, gozdarstvo in ribištvo

Naziv in naslov organa, ki dodeli pomoč:

Consejería de Agricultura y Desarrollo Rural C/Pintor Matías Moreno, no 4 45004 Toledo ESPAÑA

Spletni naslov: začasno na

http://www.jccm.es/agricul/paginas/ayudas/cooperativismo/cooperativismo.htm

po objavi pa na:

www.jccm.es/cgi-bin/docm.php3

(1) Letni zneski so okvirni; predvideni skupni proračun ostane enak.